**Tervetuloa keskustan iltapäivätoimintaan!**
**27.5.2023**

Kukat kukkivat ja lämmin kesätuuli jo puhaltelee, mutta tässä infoa jo syksyä varten. Kouluthan alkavat torstaina 8.8.2024 ja samoin alkaa koulun jälkeinen iltapäivätoiminta (iltis). Iltapäivätoiminta järjestetään tänäkin lukuvuonna Keltaisella talolla (koulun vieressä, Pelimannintie 4).

Iltapäivätoiminnassa tarkoituksena on tarjota lapsille turvallinen ja mielekäs paikka koulun jälkeiselle ajalle. Päivittäinen ohjelma vaihtelee sisältäen niin ohjattua kuin vapaatakin leikkiä, askartelua ja liikuntaa. Välipala syödään iltapäivän aikana koulun ruokalassa.

**Mikäli haluat tulla tutustumaan iltapäivätoimintaan ja ohjaajiin etukäteen, ovat ovet auki ja ohjaajat paikalla keskiviikkona 7.8. klo 15–17. Tervetuloa!**

Iltapäivätoimintaa järjestetään kaikkina arkikoulupäivinä heti koulun jälkeen aina klo 17.00 saakka.

Iltapäivätoiminnan maksut laskutetaan kuukausittain. Laskut tulevat Ropon kautta. Mikäli laskuissa on virheitä tai muuta huomautettavaa, otattehan mahdollisimman pian yhteyttä Ullaan niin saadaan laskut oikein.

Iltapäivätoiminnassa ulkoillaan mahdollisimman paljon, huomioittehan tämän vaatetuksessa.
Varavaatteita on tarpeen varata joko iltiksen naulakkoon tai reppuun, koska päivät ovat pitkiä ja touhuntäyteisiä. Varavaatteet myös sään mukaan, jotta ulkoilut sujuvat lasten toiveiden mukaan.

Mikäli lapsenne osallistuu iltapäivätoimintaan vain joinakin päivinä (max. 12 päivää kuukaudessa) pyydämme ilmoittamaan läsnäolopäivät mahdollisimman pian, kuitenkin viimeistään edellisen viikon keskiviikkona. Sairastumistapaukset tai muut poissaolot on myös ilmoitettava iltikseen välittömästi (tekstiviesti tai WhatsApp käy). **Iltapäivätoiminnan puhelinnumero on 045 2079394. Ensimmäisen viikon iltapäivätoiminnan tarve tulee ilmoittaa kuitenkin 4H-toimistoon, joko viestillä (0408452480) tai sähköpostilla (kaustinen@4h.fi) torstaihin 1.8. klo 12 mennessä.**

Liitteenä olevat kerhokortti palautetaan suoraan iltapäivätoimintapaikkaan ohjaajalle viimeistään ensimmäisenä iltapäivätoimintaan osallistumispäivänä.

Iltisterveisin, Ulla



Kaustisen 4H-yhdistys

Ulla Järvelä

040-8452480 tai kaustinen@4h.fi

Keskustan iltapäivätoiminta

Mari Kankkonen ja Monica Teirikangas

045 2079394